CELEX: 32019D1895
Language: lt
Date: 2019-11-07 00:00:00
Title: Komisijos įgyvendinimo sprendimas (ES) 2019/1895 2019 m. Lapkritį 7 d. kuriuo kelios Portugalijos salos pripažįstamos neužkrėstomis varoze ir iš dalies keičiamas Įgyvendinimo sprendimo 2013/503/ES priedas (pranešta dokumentu Nr. C(2019) 7905) (Tekstas svarbus EEE)

12.11.2019   
               
               
                  LT
               
               
                  Europos Sąjungos oficialusis leidinys
               
               
                  L 291/54
               
            
         KOMISIJOS ĮGYVENDINIMO SPRENDIMAS (ES) 2019/1895
         2019 m. Lapkritį 7 d.
         kuriuo kelios Portugalijos salos pripažįstamos neužkrėstomis varoze ir iš dalies keičiamas Įgyvendinimo sprendimo 2013/503/ES priedas
         (pranešta dokumentu Nr. C(2019) 7905)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 15 straipsnio 2 dalį,
         kadangi:
         
                     (1)
                  
                  
                     Direktyvos 92/65/EEB 15 straipsnyje nustatyta, kad tais atvejais, kai valstybė narė mano, kad jos teritorija arba teritorijos dalis yra neužkrėsta viena iš jos B priede išvardytų ligų, ji pateikia Komisijai atitinkamus dokumentus, kuriais remiantis turi būti priimtas sprendimas, kuriuo pripažįstama, kad ta valstybė narė arba jos teritorijos dalis yra neužkrėsta, ir apibrėžiamos papildomos prekybos garantijos, kurių gali prireikti;
                  
               
                     (2)
                  
                  
                     bičių varozė į Direktyvos 92/65/EEB B priedą įtraukta ankstesniu pavadinimu (angl. varroasis), o Komisijos įgyvendinimo sprendimu 2013/503/ES (2) kelios valstybių narių teritorijos jau pripažintos neužkrėstomis šia liga. Šios teritorijos ir papildomos prekybos garantijos išvardytos Įgyvendinimo sprendimo 2013/503/ES priede;
                  
               
                     (3)
                  
                  
                     Portugalija paprašė Komisijos pripažinti Azorų salyno Korvo, Grasiozos, San Žoržės, Santa Marijos, San Migelio ir Terseiros salas neužkrėstomis varoze, apibrėžti papildomas prekybos garantijas, atitinkančias nacionaliniu mastu įgyvendinamas garantijas, ir pateikė tinkamus išsamius dokumentus, kaip apibrėžta Direktyvos 92/65/EEB 15 straipsnio 1 dalyje, savo prašymui pagrįsti;
                  
               
                     (4)
                  
                  
                     atsižvelgiant į Portugalijos pateiktus išsamius dokumentus, Korvo, Grasiozos, San Žoržės, Santa Marijos, San Migelio ir Terseiros salos turėtų būti laikomos varoze neužkrėstomis Portugalijos teritorijomis ir kartu su papildomomis prekybos garantijomis turėtų būti įtrauktos į Įgyvendinimo sprendimo 2013/503/ES priedą;
                  
               
                     (5)
                  
                  
                     todėl Įgyvendinimo sprendimas 2013/503/ES turėtų būti atitinkamai iš dalies pakeistas;
                  
               
                     (6)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo 2013/503/ES priedo lentelėje tarp Suomijai ir Jungtinei Karalystei skirtų įrašų turėtų būti įterptas šis įrašas:
            
                        PT
                     
                     
                        Portugalija
                     
                     
                        Korvo sala
                     
                     
                        PT01300
                        FLORES (SANTA CRUZ)
                     
                     
                        Bitės (Apis mellifera) bet kuriuo jų gyvenimo ciklo etapu, įskaitant spiečius, bičių motinas, kolonijas ir naudotus avilius ir jų rėmus
                     
                  
                        Grasiozos sala
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        San Žoržės sala
                     
                     
                        PT02700
                        SAO JORGE (VELAS)
                     
                  
                        Santa Marijos sala
                     
                     
                        PT02500
                        SANTA MARIA (VILA DO PORTO)
                     
                  
                        San Migelio sala
                     
                     
                        PT02600
                        SAO MIGUEL (PONTA DELGADA)
                     
                  
                        Terseiros sala
                     
                     
                        PT02800
                        TERCEIRA (ANGRA DO HEROISMO)
                     
                  
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2019 m. Lapkritį 7 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 268, 1992 9 14, p. 54.
         
            (2)  2013 m. spalio 11 d. Komisijos įgyvendinimo sprendimas 2013/503/ES, kuriuo Sąjungos dalys pripažįstamos neužkrėstomis bičių varoze ir nustatomos papildomos garantijos, reikalingos Sąjungos vidaus prekybai ir importui, kad būtų apsaugotas šių dalių kaip neužkrėstų varoze statusas (OL L 273, 2013 10 15, p. 38).